Efter en lang sæson glæder Møldrupknægten sig til en tur på langs.

Skuffelsen lyste ud af Henrik Dalsgaard, da han efter et langt bad stillede op til pressen efter Danmarks 1-3 nederlag mod Island. - Det er så skuffende. Vi har alle chancer derinde, men kan simpelthen ikke få den ind. Jeg har også selv en, men rammer den ikke rigtigt, sagde Dalsgaard til TV2/Nord. Dermed er sæsonen slut, og den står nu på en kort sommerferie. - Det bliver rigtig godt. Efter den her skuffelse er det rart at kunne tænke på noget andet end fodbold. Jeg glæder mig til at nyde det hele lidt, og have noget mere tid med min kæreste, sluttede Dalsgaard.